CELEX: 32011D0701
Language: fi
Date: 2011-10-21 00:00:00
Title: 2011/701/YUTP: Neuvoston päätös 2011/701/YUTP, annettu 21 päivänä lokakuuta 2011 , päätöksen 2011/430/YUTP muuttamisesta niitä henkilöitä, ryhmiä ja yhteisöjä koskevan luettelon saattamiseksi ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa

22.10.2011   
            
            
               FI
            
            
               Euroopan unionin virallinen lehti
            
            
               L 277/18
            
         NEUVOSTON PÄÄTÖS 2011/701/YUTP,
   annettu 21 päivänä lokakuuta 2011,
   päätöksen 2011/430/YUTP muuttamisesta niitä henkilöitä, ryhmiä ja yhteisöjä koskevan luettelon saattamiseksi ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa
   
      EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan
   sekä katsoo seuraavaa:
   
               (1)
            
            
               Neuvosto hyväksyi 27 päivänä joulukuuta 2001 yhteisen kannan 2001/931/YUTP erityistoimenpiteiden toteuttamisesta terrorismin torjumiseksi (1).
            
         
               (2)
            
            
               Neuvosto hyväksyi 18 päivänä heinäkuuta 2010 päätöksen 2011/430/YUTP (2) niitä henkilöjä, ryhmiä ja yhteisöjä koskevan luettelon saattamisesta ajan tasalle, joihin sovelletaan yhteisen kannan 2001/931/YUTP 2, 3 ja 4 artiklaa.
            
         
               (3)
            
            
               Neuvosto on todennut, että viisi muuta henkilöä on sekaantunut yhteisen kannan 2001/931/YUTP 1 artiklan 2 ja 3 kohdassa tarkoitettuihin terroritekoihin, että toimivaltainen viranomainen on tehnyt heitä koskevan, mainitun yhteisen kannan 1 artiklan 4 kohdassa tarkoitetun päätöksen ja että nämä henkilöt olisi lisättävä luetteloon henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa.
            
         
               (4)
            
            
               Neuvosto on todennut, ettei ole enää perusteita pitää yhtä henkilöä luettelossa niistä henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa.
            
         
               (5)
            
            
               Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, olisi saatettava ajan tasalle tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Lisätään tämän päätöksen liitteessä I luetellut henkilöt luetteloon, joka on päätöksen 2011/430/YUTP liitteessä.
   2.   Poistetaan tämän päätöksen liitteessä II mainittu henkilö luettelosta, joka on päätöksen 2011/430/YUTP liitteessä.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 21 päivänä lokakuuta 2011.
      
         
            Neuvoston puolesta
         
         
            Puheenjohtaja
         
         M. DOWGIELEWICZ
      
   
   
      (1)  EYVL L 344, 28.12.2001, s. 93.
   
      (2)  EUVL L 188, 19.7.2011, s. 47.
   LIITE I
   
      1 artiklan 1 kohdassa tarkoitetut henkilöt
   
   
               1.
            
            
               ABDOLLAHI Hamed (alias Mustafa Abdullahi), syntynyt 11. elokuuta 1960 Iranissa. Iranin kansalainen. Passi: D9004878.
            
         
               2.
            
            
               ARBABSIAR Manssor (alias Mansour Arbabsiar), syntynyt 6. tai 15. maaliskuuta 1955 Iranissa, Iranin ja Yhdysvaltain kansalainen. Passi: C2002515 (Iran); passi: 477845448 (Yhdysvallat). Kansallisen henkilötodistuksen nro: 07442833, voimassa 15.3.2016 asti (Yhdysvaltain ajokortti).
            
         
               3.
            
            
               SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, aliasYusuf Abu-al-Karkh), syntynyt arviolta vuonna 1957 Iranissa, kuuluu Islamilaisen vallankumouskaartin (IRGC) Qods-erikoisjoukkoihin. Osoitteet: (1) Kermanshah, Iran, (2) Mehranin sotilastukikohta, Ilamin maakunta, Iran.
            
         
               4.
            
            
               SHAKURI Ali Gholam, syntynyt arviolta vuonna 1965 Teheranissa, Iranissa.
            
         
               5.
            
            
               SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11. maaliskuuta 1957 Qomissa, Iranissa. Iranin kansalainen. Passi: 008827 (Iranin diplomaattipassi), myönnetty 1999. Sotilasarvo: kenraalimajuri.
            
         LIITE II
   
      1 artiklan 2 kohdassa tarkoitetut henkilöt
   
   EL FATMI, Nouredine (alias Nourredin EL FATMI, alias Nouriddine EL FATMI, alias Noureddine EL FATMI, alias Abu AL KA'E KA'E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), syntynyt 15.8.1982 Midarissa (Marokossa), Marokon passi nro N829139, on •Hofstadgroep•-terroristiryhmän jäsen.